  Майя Бывальцева 26-тӥ толсуре Ижкарын Кузебай Герд нимо йӧскалык музейын «Удмуртия. XX век» адӟытон усьтӥськоз. Со улосвыллэсь 100 аръем историзэ возьматэ – кылдэмез дырысен туннэ нуналозь, ивортэ музейлэн пресс-службаез. Адӟытонын 1920-тӥ арысен Удмуртилэн дауръем историез возьматӥське. Лыктӥсьёс тодозы, кызьы Удмуртия продразвёрстка, НЭП, коллективизаци вакытъёсты ортчиз, кызьы Быдӟым Атыкай ож аръёсы ужаз. Озьы ик ож бере совето вакытъёсты, перестройкаез, 90-тӥ аръёсты но 21-тӥ даурлэсь кутсконзэ тодэ вайыны луоз. Нимысьтыз саклык висъямын элькунлэн мер но экономика удысъёсызлэн азинсконзылы. Учкисьёс Быдӟым Атыкай ож вакытысь туспуктэмъёсты но экспонатъёсты, промышленной предприятиосын поттэм ожтӥрлыклэсь модельёссэс, Удмуртиысь тодмо адямиослэн но политикъёслэн бичетъёсысьтызы арбериосты но гожтэтъёсты. Тегъёс: Ижкар Удмуртия история адӟытон Йӧскалыкмузей Удмуртилэнкунлыкезлы100ар  